Hannele Kivistö

Hannele Terttu Kivistö (s. 28. lokakuuta 1953 Nurmijärvi) on suomalainen yleisurheilija, joka saavutti SM-mitaleja kuulantyönnössä. Hän edusti Viialan Viriä.

Kivistö saavutti kuulantyönnössä Kalevan kisoissa pronssia vuosina 1971 ja 1972 sekä sijoittui viidenneksi vuonna 1970, kuudenneksi vuonna 1973 ja yhdeksänneksi vuonna 1969. Sisäratojen SM-kilpailuissa hän sijoittui kuulantyönnössä kuudenneksi vuonna 1973.

Kivistön kuulantyöntöennätys on 12,55 m, minkä hän teki Tampereella heinäkuussa 1973.

 Lähteet 

Luokka:Suomalaiset kuulantyöntäjät
Luokka:Vuonna 1953 syntyneet
Luokka:Elävät henkilöt